Luettelo televisiosarjan Salatut elämät henkilöistä

Tämä on luettelo suomalaisen televisiosarjan Salatut elämät nykyisistä henkilöistä.

Sarjasta poistuneet henkilöt on lueteltu artikkelissa Luettelo televisiosarjan Salatut elämät poistuneista henkilöistä.

Kaikki henkilöt

Pääosissa

Sivuosissa

Vaalanne, Eerikäinen, Angervuot

Aaro Vaalanne

Linda Eerikäinen

Viola Angervuo

Mira Angervuo

Ilo Angervuo 
Ilo Angervuo (es. Hugo Laakso, 2022–) on Mira ja Viola Angervuon poika, jonka Mira synnytti Kalle Laitelan avustuksella poliisiauton takapenkillä ollessaan matkalla sairaalasta takaisin vankilaan. Syntymän jälkeen Mira ja Ilo vietiin sairaalaan, jonne lasta pääsi katsomaan myös Ilon toinen äiti Viola, Violan äiti (ja Ilon mummi) Linda Eerikäinen,(ja Ilon isoisoisä) Aaro Vaalanne sekä Kalle ja Kallelle autokyydin synnytyspaikalle antanut Sampo Kaukovaara.

Kajanderit, Honkanen

Miki Kajander 
Miki Kajander (es. Konsta Hietanen, 2020–) on Laila ja Matias Kajanderin isä. Hän oli ennen ammatiltaan poliisi. Myöhemmin paljastui, että hän on Susun aviomies. Heidän työkiireensä olivat kuitenkin olleet pitkään ongelma heidän avioliitolleen ja he olivat yhdessä enää vain lastensa vuoksi. Syksyllä 2020 Miki muutti perheensä kanssa Pihlajakadulle. Muuton jälkeen Miki kuuli Susun olleen raskaana ja tehden abortin kertomatta Mikille. Miki ja Susu päätyivät asumuseroon. Miki kertoi ennen asumuseroa terapeutilleen olevansa ihastunut toiseen naiseen, Eva Tammiseen, johon hän tutustui Evan ollessa tutkintavankeudessa. Miki kuuli Lasselta, että Susu oli asumiseron aikana harrastanut seksiä Aki Nikkisen kanssa, jonka seurauksena hän ja Aki päätyivät tappeluun, jonka Miki hävisi. Miki ja Susu päätyivät lopulta hakemaan avioeroa.

Avioeron jälkeen Miki oli Moosessa oluella ystäviensä kanssa, joille hän kertoi nauttivansa poikamieselämästä. Samana iltana iski Miki silmänsä tiskillä istuneeseen Joanna Lumijokeen ja he päätyivät harrastamaan seksiä Moosen vessassa. Kun Miki kuulee, että Joanna oli muuttamassa Lyoniin, hän meni miettimään asioita Honkasten mökille. Kun Miki oli mökillä, tuli Susun sisko, Marika kertomaan Matiaksen joutuneen auton alle. He lähtevät ajamaan takaisin Helsinkiin, mutta myrskyn seurauksena auton eteen kaatuu puu. He joutuivat odottamaan myrskyn laantumista, jolloin Miki ja Marika päätyivät harrastamaan seksiä. Tämän jälkeen he aloittavat salasuhteen. Suhteen päätyttyä Miki tunnusti humalassa Susulle rakastuneensa naiseen, joka paljastui myöhemmin Marikaksi.

Kun Susu ja Miki olivat vielä yhdessä, Miki ja hänen työparinsa, Linda Eerikäinen kutsuttiin kartanoon pelastamaan sinne vangitut Mustavaarat, jolloin kaappauksen takana ollut Lauri Rossi ampui häntä vatsaan. Susu oli järkyttynyt kuullessaan tästä. Miki kuitenkin selvisi saamistaan vammoista. Miki tämän jälkeen tutustui Susun siskoon Marikaan ja päätyi seurustelemaan tämän kanssa, mutta myöhemmin Marika joutui lähtemään Pihlajakadulta hänen väkivaltaisen entisen miesystävänsä takia. Nykyään hän seurustelee Eva Tammisen kanssa.

Matias Kajander 
Matias Kajander (es. Elmeri Ylä-Rautio, 2020–) on Miki Kajanderin ja Susu Honkasen teini-ikäinen poika. Hän oli tietoinen vanhempiensa aviokriisistä ja toivoi siskonsa Lailan kanssa, että he ottaisivat avioeron. Myöhemmin lasten toive toteutui ja heidän vanhempansa erosivat. Matias myös näpisti Lailan kanssa Delismosta, mutta he jäivät heti kiinni. Matias jäi auton alle kesäkuussa 2021. Myöhemmin Matiakselle selvisi, että Noel ajoi hänen ylitseen. Matias yritti ampua Noelin, mutta jäi kiinni Mikille, joka kuitenkin päästi Matiaksen pakoon.

Laila Kajander 
Laila Kajander (es. Sofia Lehtinen, 2020–) on Miki Kajanderin ja Susu Honkasen teini-ikäinen tytär. Hän oli tietoinen vanhempiensa aviokriisistä ja toivoi veljensä Matiaksen kanssa, että he ottaisivat avioeron. Myöhemmin lasten toive toteutui ja heidän vanhempansa erosivat. Laila myös näpisti Matiaksen kanssa Delismosta, mutta he jäivät heti kiinni.

Daniela Honkanen 
Daniela Honkanen (es. Lenita Susi, 2021–) on Susu Honkasen siskon, Marika Honkasen tytär. Susu otti Danielan ja Marikan luokseen asumaan Pihlajakadulle, kun he muuttivat Kouvolasta päästäkseen kauas Marikan väkivaltaisesta ex-miesystävästä. Daniela paljasti vahingossa Ainon ja Tomin salasuhteen, josta Aino kantaa kaunaa. Aino tönäisi Danielaa portaissa, mutta Henrik ehti ottaa tämän kiinni. Daniela ihastui Henrikiin ja myöhemmin he alkoivat seurustella.

Laitelat

Ismo Laitela

Kalle Laitela

Kaukovaarat

Aino Kaukovaara

Sampo Kaukovaara

Nikkinen, Ekholm

Aki Nikkinen

Henrik Ekholm 
Henrik Ekholm (es. Tuure Taskinen, 2021–) on Aki Nikkisen serkku. Hänen isänsä on Lars Ekholm, joka on Akin isän, Eerik Ekholmin veli. Henrik osui paikalle, kun Aki ja Aino keskustelivat seuraavasta vaiheesta, jolla Aki saisi Ingvarin mukaan valtaamaan Mustavaara-yhtiöt Mustavaaroilta. Ainon salanauhoitettua Sabrinan puhetta Henrik manipuloi tallennetta niin, että Sabrina kuulostaa vihaavansa Ingvaria.

Henrik kiinnostui myöhemmin Nella Tammisesta, johon hän törmäsi heti saavuttuaan Pihlajakadulle, kun Nella oli muuttamassa Hankoon. Nella muutti nopeasti takaisin Pihlajakadulle, koska ei viihtynyt Hangossa. He alkoivat seurustella, mutta suhde päättyi eroon. Henrikillä oli erimielisyyksiä Severin kanssa, mutta he sopivat välinsä ja ystävystyivät. Daniela Honkanen ihastui Henrikiin, muttei saa aluksi häneltä vastakaikua. Henrik ihastui Ainoon, vaikkei Aino ollut todellisuudessa kiinnostunut Henrikistä. Aino lupasi viettää yhden yön hänen kanssaan, jos Henrik auttaisi Ainoa kostamaan Danielalle, joka paljasti vahingossa Ainon ja Tomin suhteen. Myöhemmin Henrik ihastui oikeasti Danielaan ja he alkoivat seurustelemaan.

Taalasmaat, Mustavaarat

Kari Taalasmaa

Benjamin Taalasmaa

Elina Taalasmaa

Toivo Taalasmaa 
Toivo Noel Taalasmaa (es. Oliver Hatava, 2021–) on Elina Taalasmaan ja Noel Axelssonin adoptoitu poika. Hänen biologiset vanhempansa ovat Nella Tamminen ja Ressu Mattila. Elina yritti mielenterveysongelmiensa takia hukuttaa Toivon, mutta tuli järkiinsä ja haki hoitoa. Oikeudenkäynnin seurauksena Noel sai Toivon yksinhuoltajuuden.

Salla Mattila-Taalasmaa

Dahlia Mustavaara

Gunnar Mustavaara

Sieviset, Tammiset

Joonatan Sievinen

Lasse Sievinen

Leo Sievinen 
Leo Mikael Sievinen (es. Aron Syrjä, 2022–) on Jere Sievisen poika ja alkuperäisen Leo Sievisen lapsenlapsi. Leo lähti Tallinnaan isänsä Jeren kanssa. Syksyllä 2022 Leo palasi sarjaan.

Eva Tamminen

Nadja Tamminen 
Nadja Tamminen, tunnettu myös nimellä Rebekka, (es. Aarto Falk 2019, Isabella 2019, Sienna Nord, 2020–2021, 2022–) on Eva Tammisen ja Aaro Vaalanteen tytär. Nadjalla on vanhempi sisko, Nella Tamminen, jonka hän tapasi ensimmäistä kertaa ollessaan noin vuoden ikäinen. Isyystestistä paljastui, että Nadjan isä oli Aaro Vaalanne, mutta Eva valehteli Nadjan isän olevan Jiri Viitamäki, sillä ei halunnut Aaroa osaksi tyttärensä elämää.

Anni Vatanen piti Nadjaa ja hänen äitiään Evaa vankina mökillään. Anni uskoi poikansa, Aaro Vaalanteen olevan Nadjan isä, jonka takia Anni kutsui itseään Nadjan isoäidiksi vankeuden aikana. Nadja syntyi Annin mökillä, jonne harhainen Aaro oli vienyt viimeisillään raskaana olevan Evan. Uskonnolliset Anni ja Aaro päättivät kutsua tyttövauvaa Rebekaksi, joka oli Aaron mukaan hyvä raamatullinen nimi. Anni vaati että Eva käyttää myös nimeä Rebekka, vaikka Eva oli päättänyt antaa tyttärensä nimeksi Nadja. Aaro vieraili mökillä tapaamassa vastasyntynyttä tytärtään, mutta lopetti vierailut, kun ei muistanut Evan tai Nadjan olemassaoloa muistinmenetyksensä takia. Mökissä vankina ollut Eva yritti karata useasti. Varmistaakseen, ettei Eva karkaa Nadja mukanaan, sitoi Anni Evan tuoliin ja kertoi kasvattavansa Nadjan yksin. Pian tämän jälkeen Nella, Ressu, Viola ja muistinsa menettänyt Aaro pelastivat Evan ja Nadjan mökiltä löydettyään Evan kirjoittaman salaviestin.

Kun Eva joutui tutkintavankeuteen, hän päätti karata vankilasta ja sen jälkeen paeta maasta Nadja mukanaan. Pako sai kuitenkin dramaattisen käänteen, kun Eva alkoi panikoida, jonka seurauksena hän ajoi autonsa jokeen. Nadja jäi autoon loukkuun, mutta Miki Kajander sai hänet pelastettua. Nadja poistui sarjasta helmikuussa 2021 muuttaessaan äitinsä Evan ja siskonsa Nellan kanssa Hankoon. Nadja palasi sarjaan toukokuussa 2022.

Nella Tamminen

Muut henkilöt

Kristian Harju 
Kristian Harju (es. Axel Milliam, 2021–) on Tallinnan Moosessa työskennellyt baarimikko, johon Nella Tamminen ihastui käydessään Violan kanssa Tallinnassa. Myöhemmin he kävivät treffeillä Tallinnassa. Kristian ehdotti, että Nella tulisi käymään hänen asunnollaan, mutta hänen odotellessaan Nellaa, oli hän palannut Helsinkiin. Nellan erotessa Henrikistä, päätti Kristian hurmata hänet. Pari alkoi seurustelemaan, ensin salassa Nellan perheen ja Kristianin työn vuoksi. Hän oli tuolloin biologian opettaja Pihlajakadun läheisessä lukiossa. Pian Lasse sai tietää heidän seurustelusta, eikä pitänyt ajatuksesta, että hänen lapsenlapsensa seurustelee oman opettajan kanssa. Hän kuitenkin tajusi heidän olevan täysi-ikäisiä ja tarpeeksi kypsiä tekemään omat päätöksensä ja antoi suhteelle siunauksensa. Henrikin mustasukkaisuus ajoi siihen, että tämä halusi kostaa Nellalle. Henrik paljasti Aino Kaukovaaran avustuksella koulun rehtorille Kristianin läheiset välit Nellan kanssa. Kristian ei voinut tehdä muuta, kuin lopettaa työt lukiolla ja jatkaa päätoimisena tarjoilijana Moosessa.

Nella ja Kristian päättivät jatkaa suhdettaan Henrikin ja Ainon suunnitelmasta huolimatta. Kun Nellan ystävä Viola surmasi vahingossa Matti Virtasen, päätyivät Nella ja Kristian auttamaan ystäväänsä ruumiin kätkemisessä ja todisteiden hävittämisessä, tosin Kristian teki tämä erittäin vastahakoisesti ja oli jo monta kertaa harkitsemassa soittamista poliisille. Muut saivat hänet kuitenkin luopumaan aikeistaan. Kristian kuitenkin kertoi, ettei Nella ole se sama nainen, johon hän ihastui. Kristian pisti suhteen jäihin, mutta auttoi kuitenkin muutaman kerran Nellaa, kun Matin ruumis oli vaarassa löytyä. Myöhemmin Kristian tajusi tehneensä virheen Nellan suhteen ja pari palasi yhteen. Hän oli päättänyt unohtaa kaiken, mikä liittyy Matti Virtaseen sekä tämän kuolemaan ja olla yhdessä onnellinen Nellan kanssa.Nellan ollessa vankilassa Kristian Petti Evan kanssa Nellaa. Nella pääsi koevapauteen

Noel Axelsson

Joanna Lumijoki 
Joanna Lumijoki (es. Johanna Anttila, 2021–) on poliisi, johon Miki Kajander iski silmänsä Café Moosessa. He päätyivät harrastamaan seksiä Moosen vessassa. Myöhemmin Joanna kiinnostui Mikistä, mutta Miki torjui hänet Marikan vuoksi. Joannan muutettua Amandaan, alkoi hänen ja Lasse Sievisen välillä kipinöidä. Joanna melkein ampui Lassea metsällä luullen tätä rusakoksi. Joanna ja Lasse alkoivat myöhemmin tapailla. Lasse sai kuitenkin kuulla Joannan olleen sängyssä Jeren kanssa ja raivostui, jonka jälkeen Joanna jätti Lassen. Joanna tajusi myöhemmin välittävänsä Lassesta yhä ja tehneensä virheen jättäessään tämän. He palasivat yhteen, mutta erosivat lopullisesti kun paljastui, että Lasse oli auttanut Miraa, Violaa ja Nellaa piileskelemään poliisilta liittyen Matti Virtasen kuolemaan. Hän alkoi tutkimaan Elina Taalasmaan yliajoa, johon Noel oli lavastanut Akin syylliseksi, mutta Joanna ei usko Akin syyllisyyteen.

Jutta Korhonen

Petri Simola 
Petri Simola (es. Esko Eerikäinen, 2022–) oli potilas, jonka Kalle Laitela tapasi katkaisuhoidossa. Kalle oli Petrin kanssa sängyssä, kun Sampo Kaukovaara tuli tapaamaan Kallea.

Robin Marklund 
Robin Marklund (es. Juho Orpana, 2021–) on psykiatri, joka on hoitanut muun muassa Elinaa. Robinin luona terapiassa on käynyt myös Jutta Korhonen ja Aki Nikkinen. Hän oli ostamassa autoa, kun mustasukkainen Noel osti kyseisen auton hänen nenänsä edestä. Robinilla on tunteita Elinaa kohtaan, kuin myös Elinalla Robinia kohtaan. Robin on ollut Noelin takia Elinan tukena ja uskonut mitä Elina on kertonut Noelista.

Ritala 
Ritala (es. Katy Suutari, 2022–) on vartija vankilassa, jossa Mira, Viola ja Nella istuvat tuomiotaan Matti Virtasen taposta ja ruumiin kätkemisestä. Ritala tuntee Anskun ja on tämän puolella asiassa kuin asiassa.

Ansku 
Ansku (es. Tiia Louhevaara, 2022–) istuu vankeusrangaistusta samassa paikassa Miran, Violan ja Nellan kanssa. Hän on tummatukkainen, juonitteleva ja itsekäs nuori nainen, jota muut vangit pitävät paikan ”kinginä”. Anskun ”jengiin” kuuluvat myös vaaleatukkainen Kisu sekä siilitukkainen Leka. Syksyllä 2022 nähdyssä jaksossa Ansku lukitsi raskaana olevan Miran kylmiöön tämän ollessa keittiössä tekemässä töitä. Viola ja Nella kuitenkin löytävät Miran viimehetkellä Anskun vihjeen avulla ja hänet kiidätetään sairaalaan. Tapahtuneesta suunniltaan oleva Viola hakkaa Anskun lähes tajuttomaksi tämän ollessa työvuorossa pesutuvalla. Myöhemmin Ansku uhkaa Violalle kostavansa tämän teot.

Kisu 
Kisu (es. Milla Saksa, 2022–) istuu vankeusrangaistusta samassa paikassa Miran, Violan ja Nellan kanssa. Hänellä on vaaleat hiukset ja hän kuuluu Anskun ”jengiin”.

Leka 
Leka (es. Vilma Suuraho, 2022–) istuu vankeusrangaistusta samassa paikassa Miran, Violan ja Nellan kanssa. Hän on siilitukkainen, melko ujo ja kuuluu Anskun ”jengiin”.

Alex 
Alex (es. Tino Virta, 2022–) on Amandan asiakas, joka iskee silmänsä juuri kaapista ulostulleeseen Sampoon. Heillä on jonkinlainen seksisuhde kunnes Alexille selviää Sampon seurustelevan Kaliforniassa asuvan Cindyn kanssa. Alex myös luulee Sampon olevan homo, joka on ollut pitkään avoimesti oma itsensä (Alexin mukaan Sampo vaikutti ”vanhalta tekijältä” miesten iskemisessä). Edellä mainittujen asioiden vuoksi Alex ei halua enää olla Sampon kanssa missään tekemisissä. He kuitenkin myöhemmin sopivat riitansa ja päätyvät sänkyyn. Sampolla on kuitenkin potenssiongelmia, mihin hän luulee saavansa apua Alexin penisrenkaasta. Rengas jää kuitenkin jumiin ja sairaalassa Kalle joutuu voimapihdeillä vapauttamaan Sampon tuskasta. Tämän jälkeen Alexista ei ole kuulunut mitään.

Lähteet 

Salatut elämät